# data[].attributes.attachment_caption
Panayam kay Tita Elsie sa pamamagitan ng Messenger

# data[].attributes.attachment_caption
Panayam kay Tita Elsie sa pamamagitan ng Messenger

# data[].attributes.attachment_caption
Panayam kay Tita Elsie sa pamamagitan ng Messenger

# data[].attributes.attachment_caption
Si Tita Elsie, at ang kanyang mga inalagaang bata sa Abu Dhabi.

# data[].attributes.headline
"Pangingibang bansa ang desisyong nabuo dahil sa antas ng buhay na nais ko."

# data[].attributes.subject
"Pangingibang bansa ang desisyong nabuo dahil sa antas ng buhay na nais ko."

# data[].attributes.body
"Subukan mong isipin kung gaano kabigat
Ang buhat ng maleta, halos hindi mo na maangat
Ihahabilin ang anak, para 'to sa kanila
Lalayo upang mag-alaga ng anak ng iba.....

Napakaraming tama dito sa atin
Ngunit bakit tila walang natira?"
-Hango sa kanta ni Gloc 9 na "Walang Natira"

Sinasabing ang migrasyon ang tawag sa paglipat ng paninirahan ng tao sa mula sa isang pook papunta sa ibang lugar. Maaring panandalian o pang-matagalan, puwede ring pansamantala o permanente. Isa sa mga dahilan ng migrasyon ay malaki ang kita sa ibang bansa. Ito ay naging pangunahing dahilan kung bakit patuloy na dumarami ang mga Overseas Filipino Workers o OFW na lumalabas sa ating bansa.

Isa si Gng. Elsie Romero Guay sa maraming Pilipino na nakipagsapalaran na mangibang bansa para sa pamilya. Nanirahan ng halos walong taon sa Abu Dhabi, United Arab Emirates at nagtrabaho bilang domestic helper. Mababait ang naging kanyang amo at kanyang mga inalagaang bata. Inabutan ng pandemya sa ibang bansa habang malayo sa kanyang pamilya. Ayon sa kanya, mahirap dahil stay at home lamang sila. Ang kanilang pagkain ay pulos pa-deliver at kailangan idisinpekta ang lagi ang mga pinamili.

Napagpasiyahan niyang umuwi sa Pilipinas noong 2020, habang may pandemya. Naranasan nya ang ma-quarantine sa isang hotel ng tatlong araw at PCR Test. Maayos naman daw ang kanyang natuluyang hotel, kumpleto sa gamit at masasarap ang pagkain na ibinibigay. Lahat ng ito ay walang bayad.

Ang kanyang pag-uwi ay hindi para magbakasyon kundi para dito na muli manirahan. Para na rin magabayan ang kanyang mga anak sa pag-aaral. Napaka-sarap daw sa pakiramdam ang makapiling muli niya ang kanyang pamilya. Hindi na sya mag-aalala lalo na sa kanyang mga anak dahil siya ay malapit na. Hindi man daw katulad ng dati na naiibigay ang mga gusto nila pero pinagsusumikapan naman niya kahit mahirap ang buhay dito sa Pilipinas. Ngayon, dito na siya nagtatrabaho sa Pilipinas bilang isang sekretarya sa kanilang barangay.

(Si Tita Elsie po ay pamangkin ng aking lola, dahil ang tatay ni Tita Elsie ay pinsang-buo ni lola.)

# data[].attributes.attachment_caption
Tiket sa eroplano at ang view sa eroplano.